Dahlia (drama)

Dahlia adalah merupakan sebuah drama lipurlara yang ditayangkan di Astro Mustika HD bagi menggantikan drama Sehangat Asmara yang telahpun melabuhkan tirainya. Drama arahan Pali Yahya ini disiarkan sebanyak 40 episod bermula 22 April 2013 setiap Isnin hingga Rabu, jam 10 malam. Drama ini dibintangi oleh Dira Abu Zahar, Hans Isaac, Raja Ilya, Faizal Hussein dan ramai lagi.

Sinopsis
Drama ini mengisahkan tentang Dahlia (Dira Abu Zahar) yang pada mulanya hidup bahagia bersama Razman (Hans Isaac). Namun segalanya berubah setelah Dahlia mendapati yang Razman  berlaku curang dengan kawan baiknya sendiri, Haliza (Raja Ilya).  Dahlia bertekad untuk bercerai dengan Razman setelah dia kehilangan segala-galanya angkara Haliza dan ingin memulakan hidup baru selepas bercerai. Dahlia kemudian bertemu dengan Fuad (Faizal Hussein), seorang ahli korporat baik hati yang sudi membantunya dikala ditimpa kesusahan. Razman kemudian mengahwini Haliza. Namun rumahtangga mereka mula bermasalah apabila mereka sering bertengkar. Ini disebabkan Haliza mengetahui bahawa Razman masih berhubung dengan bekas isterinya itu. Hal tersebut membuatkan Haliza bertekad untuk terus menyusahkan hidup Dahlia. Namun Razman akhirnya didapati telah meninggal dalam satu kemalangan. Haliza yang tertekan dengan kematian Razman kemudian menghilangkan diri. 

Namun dikala kebahagiaan mula menyapa hidup Dahlia, dia dikejutkan dengan kemunculan semula Haliza selepas kematian Razman. Sementara itu, Haliza yang masih berdendam dan berasa iri hati dengan kebahagiaan yang kini dikecapi Dahlia kemudian bertindak ingin memusnahkan hidup Dahlia. Bagaimanapun akhirnya, perbuatannya itu kembali memakan dirinya sendiri apabila Haliza ditemui mati dalam kemalangan ketika mencuba untuk membunuh Dahlia. Kini hidup Dahlia semakin baik apabila Dahlia telah menemui kebahagiaannya dengan Fuad setelah melalui semua dugaan dalam hidupnya.

Pelakon
 Dira Abu Zahar sebagai Dahlia
 Hans Isaac sebagai Razman
 Raja Ilya sebagai Haliza
 Faizal Hussein sebagai Fuad
 Rashidi Ishak sebagai Halim
 Watie Sadali sebagai Zara
 Nor Azifa Abidin sebagai Fatimah
 Meor Mohd sebagai Hairi
 Adik Sitee Khayrisyah Nur Kemal sebagai Rania
 Adik Rafael El-Arash sebagai Danish

Rujukan